

**Projektitöö koolitus: teekond heast ideest eduka projekti ja toetustaotluseni**

**Õppekavarühm:** juhtimine ja haldus.

**Eesmärk:**

osaleja oskab oma projekti elluviimiseks koostada eesmärgipärase tegevuskava, eelarve ja toetustaotluse.

**Õpiväljundid:**

koolituse läbinud õppija

* kaardistab ja analüüsib oma projektiideed;
* rakendab projektitaotluse koostamise loogikat ja selle tavapäraseid osi;
* koostab korrektse projekti eelarve ja vormistab vajalikud lisadokumendid;
* hindab oma projekti potentsiaali toetuse taotlemisel erinevatest meetmetest/fondidest;
* koostab korrektse aruande.

**Sihtgrupp:**

kultuurivaldkonna MTÜde esindajad, kultuurikorraldajad jt.

**Õppe alustamise tingimused:**puuduvad.

**Õpperühma suurus**: 15-20 inimest

**Koolituse maht**: 12 akadeemilist tundi (2 päeva).

**Õppe sisu:**

* projektitöö ja tavatöö erinevused;
* projekti meeskond. Projektijuhi kvalifikatsioon ja kogemused;
* toetuse taotleja ja tema strateegilised dokumendid;
* partnerid ja teenuste osutajad;
* projektitaotluse koostamise loogika (loogiline maatriks). Projektide liigitamine;
* projektitaotluse tavapärased osad: probleem, sihtgrupp, eesmärk, tulemused, ajakava, tegevused ja ülesanded, mõju ja jätkusuutlikkus. Teavituskohustus ja teavitamise kavandamine;
* näidisprojektitaotluse juhitud analüüs;
* oma projektiidee kaardistamine ja analüüsimine rühmatööna;
* projektide toetajad ja rahastajad;
* projekti eelarve (kululiigid, kulude ja kululiikide abikõlblikkus). Näidisprojekti eelarve juhitud analüüs;
* hinnapakkumiste võtmine ja saadud pakkumise hindamine;
* mida ja mille alusel hindab projektitaotlusi toetuse andja?
* projekti läbiviimise tõendamine ja dokumenteerime;
* projekti aruandlusel tekivad eksitavad vead ja möödarääkimised;
* kokkuvõte.

**Õppekeskkond:**õpe toimub Eesti Rahvakultuuri Keskuse Viljandi õppeklassis.

**Õppemeetodid:**

 loeng-seminar, arutelu, analüüs, praktiline töö, iseseisev õpe.

**Õppe lõpetamise tingimused:**

õppetöös osalemine.

**Väljastatavad dokumendid:**

koolituse läbinu saab Eesti Rahvakultuuri Keskuse tõendi osaletud tundide mahus .

**Koolitaja kvalifikatsioon:**

täiskasvanute koolitaja ja projektitöö kogemusega koolitaja.